## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 26.05.2021.

***Møtested: På teams***

***Tid:***  2000 - 2045.

*Disse møtte fra styret*

**Sørli fjellstyre**: Grete Bruce, Lillian Bergli, Bjarne Arvasli og Dag Arvid Totland

**Forfall**: Jon Andreas Stenfjell. Forfall var ikke varslet så vara ble ikke innkalt.

**Nordli fjellstyre:** Arnodd Lillemark, Kristine Moe Skille, Elin Gjertsås Emanuelsen, Frode Holand og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Tord Åberg, rådgiver/fjelloppsyn

Leo Lyngstad, sekretær/fjelloppsyn

Arnodd Lillemark ledet styremøtet.

Innkalling og sakliste ble enstemmig godkjent.

|  |  |
| --- | --- |
| **Sak nr. L08/21** | høring – Øvre Namdal landbruk og utmarks utkast til Handlingsplan for viltforvaltning 2021-2024 |
|  | Styrets behandling Styret støtter saksbehandlers forslag til vedtak, men har følgende tilleggskommentarer:   1. Planen er uhensiktsmessig detaljert med hensyn til mål for elgbestand. Her bør målene være såpass romslige at de åpner for en viss evaluering og korrigering underveis i planperioden. 2. Kommunen har satt mål om en gjennomsnittlig taksert Lirypetetthet på 20 ryper pr. km2 for planperioden. Det bør fremgå i planen hvilke målinger/datagrunnlag kommunen skal bruke for å kontrollere måloppnåelsen.  Vedtak Fjellstyrene i Lierne sender inn vedlagte forslag til høringsuttalelse som framlagt, med følgende tilleggskommentarer:   1. Planen er uhensiktsmessig detaljert med hensyn til mål for elgbestand. Her bør målene være såpass romslige at de åpner for en viss evaluering og korrigering underveis i planperioden. 2. Kommunen har satt mål om en gjennomsnittlig taksert Lirypetetthet på 20 ryper pr. km2 for planperioden. Det bør fremgå i planen hvilke målinger/datagrunnlag kommunen skal bruke for å kontrollere måloppnåelsen. |
| **Sak nr. L09/21** | Krav om erstatning for opprettelse av nasjonalparker |
|  | Styrets behandling Forslag til vedtak ble enstemmig godkjent. Vedtak Fjellstyrene i Lierne delegerer til styrelederne å sluttforhandle og signere en avtale med staten, basert på avtaleutkastet som foreligger per 04.05.2021. Krever staten større eller prinsipielle endringer i avtalen skal saken tilbake til fjellstyret for endelig avgjørelse.  *Begrunnelse:*  Rettsprosessen som Snåsa fjellstyre har vært igjennom viser at det er krevende for fjellstyret å sannsynliggjøre tap eller ulemper som utløser rett til erstatning etter Naturmangfoldlovens §50. Utfallet av en omfattende og ressurskrevende rettsprosess vil derfor være usikkert. Fjellstyret anser en avtale med Staten, som blant annet lemper på muligheter båtopplag og bruk av ATV i forbindelse med storviltjakt, som en akseptabel løsning. |
| **Sak nr.**  **N02/21** | Høring etter Fjellovens §12 - avtale om tilrettelegging av gamle Lifjellvegen. |
|  | Styrets vurdering Forslag til vedtak ble enstemmig godkjent. Vedtak Nordli fjellstyre er positiv til at det inngås avtale med Lierne kommune om tilrettelegging og merking av tursti over Lifjellet, i henhold til avtaleutkast nr. 5042/47/1/9007. Fjellstyret støtter vilkårene i avtaleutkastet.  *Begrunnelse:*  Tiltaket vil stimulere til enkelt friluftsliv i statsallmenningen, uten større inngrep eller tiltak som vil være til ulempe for bruksrettighetene. Vegen har en kulturhistorisk verdi som det er viktig å ta vare på, samtidig som stien kan bli et attraktivt besøksmål for lokalbefolkningen og tilreisende. |

**Lierne den 27.05.2021**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.